Els béns i serveis que els consumidors adquireixen en el mercat no poden comportar riscos per a la salut i la seguretat, llevat dels que siguin usuals o legalment admissibles en condicions d'utilització normals i previsibles.
Per tant, els empresaris que es dediquen a la fabricació, distribució o comercialització de béns, o a la prestació de serveis, amb independència del tipus i sector d'activitat, han de conèixer els requisits de seguretat i salut que han de complir en tots aquests processos.
En aquest sentit, l'Agència Catalana de Consum posa a la vostra disposició tota la informació en matèria de seguretat i salut relativa als requisits exigibles als productes i serveis.
Els productes que els consumidors adquireixen en el mercat no poden comportar riscos per a la seva salut i seguretat, sempre que en facin un ús adequat.
La norma bàsica a la UE és la directiva de seguretat general dels productes, Directiva 2001/95/CE, de 3 de desembre de 2001, transposada mitjançant el Reial decret 1801/2003, de 26 de desembre, sobre seguretat general dels productes.
Aquesta norma defineix com a producte segur aquell que, en condicions d'utilització normals, no presenta riscos o únicament presenta els riscos considerats admissibles compatibles amb el seu ús.
Per la seva banda, la Llei 22/2010 de 20 de juliol, del Codi de consum de Catalunya defineix com a bé o servei segur aquell que, en condicions d'utilització normal o raonablement previsible, incloses les condicions de durada i, si escau, de posada en servei, d'instal·lació i de manteniment, no presenta cap risc o només presenta riscos mínims considerats acceptables compatibles amb el bé o servei.
Un producte és segur quan reuneix característiques següents:
En cas que no hi hagi cap disposició normativa de compliment obligatori aplicable, es tindran en compte altres elements per valorar la seguretat d'un producte: normes tècniques nacionals que transposin normes europees no harmonitzades, normes UNE, recomanacions de la Comissió Europea, codis de bones pràctiques i l'estat del coneixement i de la tècnica en el moment de la seva fabricació.
Es presumeix que un producte és insegur si es donen les circumstàncies següents:
El risc és la probabilitat que la salut o la seguretat dels consumidors pateixin un dany derivat de la utilització, el consum o la presència d'un bé o servei.
El marcatge CE en un producte indica que ha estat fabricat d'acord amb els requisits de seguretat previstos en les directives europees.
No obstant això, no tots els productes estan obligats a portar el marcatge CE.
Pel que fa als productes industrials subjectes a les directives de seguretat, abans de ser comercialitzats per primer cop, s'han de sotmetre a uns procediments apropiats per assegurar la conformitat i la introducció del marcatge CE.
La certificació de conformitat pot consistir en una autocertificació del fabricant o d'un laboratori notificat per realitzar les proves de conformitat.
Els productors tenen el deure de posar al mercat únicament productes segurs.
Si els productors o els distribuïdors tenen coneixement d'haver posat a la venda productes que presenten riscos per a la seguretat, han d'adoptar, sense que calgui cap requeriment dels òrgans administratius competents, les mesures adequades per evitar riscos.
També estan obligats a notificar-ho immediatament a les autoritats competents.